b'\n_START_ARTICLE_\nK.V. Oostende\n_START_PARAGRAPH_\nKoninklijke Voetbalclub Oostende, imenovan tudi KV Oostende ali KVO, je belgijski nogometni klub iz mesta Ostend v  Zahodni Flamski. Klub je bil ustanovljen leta 1904 kot V.G. Oostende. Njegov stadion je Albertpark._NEWLINE_Leta 1911 je nastal \xc5\xa1e en klub, AS Oostende, ki je kmalu postal najbolj\xc5\xa1i klub v mestu, z rednim igranjem v drugi ligi v 30. letih 20. stoletja. V sredini 1970-ih, je AS dosegel napredovanje v prvo ligo, medtem ko je VG igral v drugi ligi._NEWLINE_V.G. Oostende in A.S. Oostende sta se leta 1981 zdru\xc5\xbeila in nastal je K.V. Oostende. Novi klub je igral v tretji ligi enajst let, preden je dosegel napredovanje. V svoji prvi sezoni v drugi ligi, je Oostende takoj ponovno napredoval, do prve divizije, kjer je takrat dosegel svoj najbolj\xc5\xa1i rezultat v zgodovini: 7. mesto, v sezoni 1993-94._NEWLINE_Od leta 1995 do leta 2013 je Oostende igral v drugi ligi. Razen v 1998-99 in 2004-05, ko je bil znova v prvi ligi ter 2001-02 in 2002-03, ko je igral v tretji ligi._NEWLINE_Leta 1982, eno leto po zdru\xc5\xbeitvi, je bil ponovno ustanovljen V.G. Oostende z najni\xc5\xbeje ravni belgijskega nogometnega tekmovanja. Klub je sprva uporabljal stadion Armenonville, kateri je bil tudi pred zdru\xc5\xbeitvijo njegov. A leta 2001 so stadion razglasili za nevarnega, zato je moral klub deliti stadion Albertpark s KV Oostende do leta 2010. Leta 2013 je novi V.G. Oostende razpadel zaradi bankrota._NEWLINE_V avgustu 2013, kmalu po novem napredovanju v najvi\xc5\xa1jo ligo, je bilo napovedano, da bo predsednik uprave in ve\xc4\x8dinski delni\xc4\x8dar Yves Lejaeghere dobil svojega naslednika, poslovne\xc5\xbea Marca Couckeja. Slednji je predhodnika \xc5\xa1e istega leta nasledil.'